
DR.31.3.2005  

 
 

85

perancangan, iaitu tidak mencapai tahap minimum 10 peratus 
piawaian perancangan kerajaan tempatan; 

(v) jika tanah tersebut telah diwartakan di bawah Seksyen 62 Kanun 
Tanah Negara 1965 Akta 56, maka prosedur yang betul harus 
digunakan untuk pemansuhan warta, dengan izin, degazette, 
iaitu berdasarkan kepada Seksyen 64 Kanun Tanah Negara, di 
mana public enquiry perlu diadakan di bawah Seksyen 24 Kanun 
Tanah Negara.  Prosedur yang betul diamalkan tidak akan 
menimbulkan sebarang masalah dan kontroversi seperti, di 
Hutan Simpan Bukit Cahaya dan Sungai Buluh; 

(vi) pemberi milik tanah, dengan izin, alienation of land oleh kerajaan 
negeri harus dilakukan mengikut perancangan yang betul di 
bawah Akta Perancangan Bandar dan Desa 1976. 

Timbalan Yang di-Pertua [Datuk Lim Si Cheng]:  Yang Berhormat, Yang 
Berhormat bagi Puchong bangun. 

Tuan Loh Seng Kok:  Okay, silakan. 

Tuan Lau Yeng Peng:  Terima kasih, Yang Berhormat bagi Kelana Jaya.  Saya 
sangat simpati terhadap apa yang telah dibangkitkan oleh Yang Berhormat bagi Kelana 
Jaya kerana kita ini berjiran, yang mempunyai masalah yang sama.  Okay, bolehkah Yang 
Berhormat, sediakah Yang Berhormat untuk cadangkan kepada kerajaan kerana masalah-
masalah rizab ataupun tanah kawasan lapang ataupun kawasan balai polis dan 
sebagainya, masalah utamanya ialah proses gazette, proses pewartaan itu yang 
mengambil masa yang lama, di mana ini memberikan satu peluang (opportunity) kepada 
pemaju asal ataupun local government ataupun PBT, mereka boleh mengikut sesuka hati 
untuk mengubah jenis penggunaan tanah tersebut. 

Adakah Yang Berhormat bersedia mencadangkan kepada kerajaan sebelum 
sesuatu CF atau sesuatu hand over kepada PBT ataupun mana-mana, pastikan semua 
kawasan reserve itu mesti digazet secara sah dan seterusnya baru kerajaan ataupun Ketua 
PBT mengeluarkan atau sebagai contoh memberikan kelulusan seterusnya kepada pemaju-
pemaju berkenaan.  Setujukah Yang Berhormat?  Apakah pandangan Yang Berhormat 
mengenainya. 

Tuan Loh Seng Kok:  Terima kasih Yang Berhormat Puchong.  Saya sangat 
setuju dengan pandangan Yang Berhormat Puchong berkenaan dengan pewartaan tanah 
lapang ataupun rizab dan sebagainya.  Inilah perbezaan di antara Kanun Tanah negara 
yang hanya menyatakan tentang the ownership of land di mana Akta Perancangan Bandar 
dan Desa mengatakan berkaitan dengan tentang the use of land.  Maka, sesuatu pemaju itu 
harus akur kepada peraturan-peraturan atau lunas undang-undang yang sedia ada dan 
saya akan pergi lebih mendalam lagi apabila saya menyebut beberapa kes sebagai rujukan 
sebentar lagi. 

Tuan Yang di-Pertua, dengan menemui prinsip-prinsip yang saya sebutkan tadi, 
maka penggunaan tanah dan tapak itu membawa semua pihak mencapai satu keadaan 
win-win situation dengan izin.  Iaitu agensi kerajaan menang kerana tanah yang belum 
dibangunkan itu mendatangkan hasil kepada rakyat dan juga kerajaan.  Penyewa atau 
pengusaha masih boleh cari keuntungan dan masyarakat tempatan dapat menikmati 
faedah pembangunan tanah berkaitan.  Dengan hujah di atas saya ingin menarik perhatian 
Dewan ini terhadap tapak-tapak rizab agensi kerajaan seperti tapak rizab balai polis.  Tuan 
Yang di-Pertua, pihak polis atau PDRM mempunyai banyak tapak rizab balai polis di merata 
tempat.   

Pada pandangan saya bagi kawasan-kawasan yang kritikal dari segi soal 
keselamatan, dan ketenteraman awam, tapak rizab polis hendaklah dibina prasarana balai 
polis dan kemudahan polis dengan segera dan bukannya disewa untuk tujuan lain.  
Contohnya di dalam kawasan perbandaran, dalam kawasan Parlimen Kelana Jaya, yang 
mana saya pernah membangkitkan isu ini dalam mesyuarat Parlimen pada 30 September 
2004.   



85. perancangan, iaitu tidak mencapai tahap minimum 10 peratus piawaian perancangan kerajaan tempatan; (v) jika tanah tersebut telah diwartakan di bawah Seksyen 62 Kanun Tanah Negara 1965 Akta 56, maka prosedur yang betul harus digunakan untuk pemansuhan warta, dengan izin, degazette, iaitu berdasarkan kepada Seksyen 64 Kanun Tanah Negara, di mana public enquiry perlu diadakan di bawah Seksyen 24 Kanun Tanah Negara. Prosedur yang betul diamalkan tidak akan menimbulkan sebarang masalah dan kontroversi seperti, di Hutan Simpan Bukit Cahaya dan Sungai Buluh; (vi) pemberi milik tanah, dengan izin, alienation of land oleh kerajaan negeri harus dilakukan mengikut perancangan yang betul di bawah Akta Perancangan Bandar dan Desa 1976. Timbalan Yang di-Pertua [Datuk Lim Si Cheng]: Yang Berhormat, Yang Berhormat bagi Puchong bangun. Tuan Loh Seng Kok: Okay, silakan. Tuan Lau Yeng Peng: Terima kasih, Yang Berhormat bagi Kelana Jaya. Saya sangat simpati terhadap apa yang telah dibangkitkan oleh Yang Berhormat bagi Kelana Jaya kerana kita ini berjiran, yang mempunyai masalah yang sama. Okay, bolehkah Yang Berhormat, sediakah Yang Berhormat untuk cadangkan kepada kerajaan kerana masalah- masalah rizab ataupun tanah kawasan lapang ataupun kawasan balai polis dan sebagainya, masalah utamanya ialah proses gazette, proses pewartaan itu yang mengambil masa yang lama, di mana ini memberikan satu peluang (opportunity) kepada pemaju asal ataupun local government ataupun PBT, mereka boleh mengikut sesuka hati untuk mengubah jenis penggunaan tanah tersebut. Adakah Yang Berhormat bersedia mencadangkan kepada kerajaan sebelum sesuatu CF atau sesuatu hand over kepada PBT ataupun mana-mana, pastikan semua kawasan reserve itu mesti digazet secara sah dan seterusnya baru kerajaan ataupun Ketua PBT mengeluarkan atau sebagai contoh memberikan kelulusan seterusnya kepada pemaju- pemaju berkenaan. Setujukah Yang Berhormat? Apakah pandangan Yang Berhormat mengenainya. Tuan Loh Seng Kok: Terima kasih Yang Berhormat Puchong. Saya sangat setuju dengan pandangan Yang Berhormat Puchong berkenaan dengan pewartaan tanah lapang ataupun rizab dan sebagainya. Inilah perbezaan di antara Kanun Tanah negara yang hanya menyatakan tentang the ownership of land di mana Akta Perancangan Bandar dan Desa mengatakan berkaitan dengan tentang the use of land. Maka, sesuatu pemaju itu harus akur kepada peraturan-peraturan atau lunas undang-undang yang sedia ada dan saya akan pergi lebih mendalam lagi apabila saya menyebut beberapa kes sebagai rujukan sebentar lagi. Tuan Yang di-Pertua, dengan menemui prinsip-prinsip yang saya sebutkan tadi, maka penggunaan tanah dan tapak itu membawa semua pihak mencapai satu keadaan win-win situation dengan izin. Iaitu agensi kerajaan menang kerana tanah yang belum dibangunkan itu mendatangkan hasil kepada rakyat dan juga kerajaan. Penyewa atau pengusaha masih boleh cari keuntungan dan masyarakat tempatan dapat menikmati faedah pembangunan tanah berkaitan. Dengan hujah di atas saya ingin menarik perhatian Dewan ini terhadap tapak-tapak rizab agensi kerajaan seperti tapak rizab balai polis. Tuan Yang di-Pertua, pihak polis atau PDRM mempunyai banyak tapak rizab balai polis di merata tempat. Pada pandangan saya bagi kawasan-kawasan yang kritikal dari segi soal keselamatan, dan ketenteraman awam, tapak rizab polis hendaklah dibina prasarana balai polis dan kemudahan polis dengan segera dan bukannya disewa untuk tujuan lain. Contohnya di dalam kawasan perbandaran, dalam kawasan Parlimen Kelana Jaya, yang mana saya pernah membangkitkan isu ini dalam mesyuarat Parlimen pada 30 September 2004.